Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: a 8/2001. (III. 13.) KöM rendelethez
Paragraph Index: 156

3. Pro Meteorológia Emlékplakett — Az emlékplakettre kiemelkedő meteorológusi tevékenységet folytató személyeket lehet javasolni. — Az emlékplakettet ugyanaz a személy 5 éven belül csak egyszer kaphatja meg. Újabb emlékplakett adományozására csak olyan teljesítmény alapján lehet javaslatot tenni, amelyet a javasolt személy a korábban adományozott emlékplakett elnyerése óta ért el. — A javaslatot a Schenzl Guido Díj Bizottsághoz kell benyújtani. — A javaslat benyújtásának határideje: január 23. OKLEVÉL Miniszteri Elismerő Oklevél — Miniszteri Elismerő Oklevélre a környezet- és természetvédelem, valamint a meteorológia terén végzett példamutató, eredményes tevékenységet folytató személyeket lehet javasolni. — A javaslatot szakmai napon (Környezetvédelmi Világnap, Föld Napja, Meteorológiai Világnap) történő adományozás esetén a rendelet 2. § (2) bekezdése alapján a miniszter által létrehozott szakmai díj bizottsághoz, egyéb esetekben a KöM Személyügyi főosztályához kell benyújtani. — A javaslat benyújtási határideje: szakmai napon történő adományozás esetén az adományozást megelőző két hónap, egyéb esetekben az adományozást megelőző egy hónap.

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes